એજન્સીના કર્મચારીઓ સેટેલાઇટથી માપણી કરતા જમીનોમાં અનેક પ્રકારની વિસંગતાઓ જોવા મળી છે. મૂળ ખેડૂતોના કબ્જેદારોના બદલે રીસર્વે બાદ ૭-૧૨ના ઉતારામાં જમીનના માપો બદલાઇ ગયા હોવાથી ખેડૂતોને અનેક પ્રકારની મુશ્કેલીઓ સહન કરવી પડે છે. ખાનગી એજન્સી દ્વારા ખેતરોમાં જઇને કામગીરી કરવાના બદલે સેટેલાઇટની મદદથી માપણીની કામગીરી પણ પૂર્ણ કરી દીધી છે અને અધિકારીઓએ પણ ચકાસણી કર્યા વગર પ્રમાણપત્રો ઇશ્યુ કરી દીધા હોવાથી ખેડૂતો મુશ્કેલીમાં મુકાયા છે. જોકે રીસર્વેની કામગીરીમાં જમીન માપણીની ખોટી માપણીઓ થઇ હોવાની અરજદારો રજૂઆતો કરતા સરકાર દ્વારા વાંધા અરજીઓ સ્વીકારવાનું શરૂ કર્યુ હતું.